

**REPUBLIKA HRVATSKA**

**SISAČKO – MOSLAVAČKA ŽUPANIJA**

**OSNOVNA ŠKOLA GLINA**

Klasa: 602-02/17-01/01

Ur.broj: 2176-30-17-237/5

Glina, 02. listopada 2017.

Na temelju Odluke Župana Sisačko – moslavačke županije o financiranju pomoćnika u nastavi za učenike s teškoćama u razvoju u školskoj godini 2017./2018. u cilju osiguravanja pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, ravnatelj Osnovne škole Glina Milan Davidović, prof. raspisuje:

**NATJEČAJ**

za dostavu prijava za prijam osobe za pomoćnika u nastavi (m/ž) učenicima s teškoćama u razvoju u Osnovnoj školi Glina, Glina, na određeno vrijeme do kraja nastavne godine 2017./2018. u nepunom radnom vremenu: **20 sati tjedno – jedan (1) izvršitelj/ica.**

Na ovaj natječaj mogu se prijaviti osobe sa završenom srednjom, višom ili visokom stručnom spremom bez obzira na radni staž, izraženih sklonosti za rad s djecom s teškoćama u razvoju.

Kandidati/kinje koji ispunjavaju tražene uvjete dužni su uz prijavu dostaviti:

* kratki životopis ( uključujući podatke o radu s djecom s teškoćama )
* presliku domovnice
* presliku svjedodžbe ili diplome o završenom obrazovanju
* presliku potvrde da protiv te osobe nije pokrenut kazneni postupak (ne stariju od 6 mjeseci)

Prednost: osobe s iskustvom u radu s učenicima s teškoćama i sa završenom edukacijom za rad s djecom s teškoćama.

Prijave sa dokazima o ispunjavaju traženih uvjeta dostavljaju se u roku od 8 dana od dana objave ovog natječaja na adresu: Osnovna škola Glina, Dr. Ante Starčevića 1, 44400 Glina, s naznakom „Natječaj – pomoćnik u nastavi“.

Natječaj je otvoren od 02. listopada 2017. do 09. listopada 2017. Nepravodobne i nepotpune prijave neće se razmatrati, niti će podnositelji nepotpunih prijava biti pozvani na dopunu istih. O rezultatima natječaja svi kandidati/kinje bit će obaviješteni u zakonskom roku.

Ravnatelj Škole:

Milan Davidović, prof.